Turkiya adliya vaziri Bakir Bo‘zdog‘ning ma’lum qilishicha, huquq tartibot organlari xodimlari shu vaqtgacha davlat to‘ntarishini amalga oshirishga urinishga aloqadorlikda gumon qilib, 16 ming kishini hibsga olgan. Bu haqda Reyter agentligi xabar berdi. Anadolu agentligi xabariga ko‘ra, qo‘lga olinganlar orasidan 6 ming kishi tergov jarayonida. Hukumat shuningdek, davlat to‘ntarishga urinishda aloqasi bor yo‘qligini aniqlash maqsadida erkinlikda yurgan 7,6 ming kishi ustida tekshiruv olib bormoqda. Bundan avvalroq Turkiya ichki ishlar vaziri Efkan Ala isyon vaqtidan beri 26 ming kishi qo‘lga olingani, ulardan 10 mingdan ortig‘i hibs qilingani haqida bayonot bergandi.